CELEX: 32015R1349
Language: hr
Date: 2015-08-03 00:00:00
Title: Provedbena uredba Komisije (EU) 2015/1349 оd 3. kolovoza 2015. o izmjeni Priloga I. Uredbi (EZ) br. 798/2008 u pogledu unosa za Južnu Afriku na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (Tekst značajan za EGP)

5.8.2015   
            
            
               HR
            
            
               Službeni list Europske unije
            
            
               L 208/7
            
         PROVEDBENA UREDBA KOMISIJE (EU) 2015/1349
   оd 3. kolovoza 2015.
   o izmjeni Priloga I. Uredbi (EZ) br. 798/2008 u pogledu unosa za Južnu Afriku na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:
   
               (1)
            
            
               Uredbom Komisije (EZ) br. 798/2008 (2) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome se predviđa da je uvoz u Uniju, odnosno provoz kroz Uniju dopušten samo proizvodima iz trećih zemalja, državnih područja, zona ili kompartmenta iz stupaca 1. i 3. tablice iz dijela 1. Priloga I. toj Uredbi.
            
         
               (2)
            
            
               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispuniti kako bi se smatrali slobodnima od visokopatogene influence ptica.
            
         
               (3)
            
            
               Južna Afrika navedena je u dijelu 1. Priloga I. Uredbi (EZ) br. 798/2008 kao treća zemlja iz koje je dozvoljen uvoz u Uniju i provoz kroz Uniju bezgrebenki za rasplod i proizvodnju, njihovih jaja za valenje i jednodnevnih pilića, mesa, jaja i proizvoda od jaja bezgrebenki te jaja slobodnih od specifičnih patogena (SPF jaja).
            
         
               (4)
            
            
               Nakon izbijanja visokopatogene influence ptica podtipa H5N2 na južnoafričkom državnom području u travnju 2011. uvoz bezgrebenki za rasplod i proizvodnju, jaja za valenje i jednodnevnih pilića bezgrebenki te mesa bezgrebenki zabranjen je Provedbenom uredbom Komisije (EU) br. 536/2011 (3).
            
         
               (5)
            
            
               Nadalje, provedbene uredbe Komisije (EU) br. 991/2011 (4) i (EU) br. 110/2012 (5) donesene su u vezi s razvojem situacije u pogledu bolesti.
            
         
               (6)
            
            
               Dok cijelo državno područje Južne Afrike ne bude proglašeno slobodnim od visokopatogene influence ptica, uvoz mesa bezgrebenki proizvedenog od bezgrebenki koje se uzgajaju na registriranim ograđenim gospodarstvima dopušten je Provedbenom uredbom Komisije (EU) br. 166/2014 (6) i dodatno prilagođen Provedbenom uredbom Komisije (EU) br. 952/2014 (7).
            
         
               (7)
            
            
               Južna Afrika dostavila je 2. ožujka 2015. informacije o svom statusu u pogledu visokopatogene influence ptica i proglasila cijelo svoje državno područje slobodnim od te bolesti te zatražila odobrenje za nastavak izvoza mesa bezgrebenki u Uniju.
            
         
               (8)
            
            
               Službe Komisije ocijenile su te informacije. Na temelju te ocjene i jamstava koja je dala Južna Afrika, službe Komisije zaključile su da bi opet trebalo dopustiti uvoz mesa bezgrebenki s cijelog državnog područja Južne Afrike.
            
         
               (9)
            
            
               Prilog I. Uredbi (EZ) br. 798/2008 trebalo bi stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 18, 23.1.2003., str. 11.
   
   
      (2)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).
   
      (3)  Provedbena uredba Komisije (EU) br. 536/2011 od 1. lipnja 2011. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 vezano uz unose za Južnu Afriku na popisima trećih zemalja ili njihovih dijelova (SL L 147, 2.6.2011., str. 1.).
   
      (4)  Provedbena uredba Komisije (EU) br. 991/2011 od 5. listopada 2011. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 vezano uz stavke za Južnu Afriku na popisima trećih zemalja ili njihovih dijelova s obzirom na visoko patogenu influencu ptica (SL L 261, 6.10.2011., str. 19.).
   
      (5)  Provedbena uredba Komisije (EU) br. 110/2012 od 9. veljače 2012. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 u pogledu unosa Južne Afrike na popis trećih zemalja ili njihovih dijelova (SL L 37, 10.2.2012., str. 50.).
   
      (6)  Provedbena uredba Komisije (EU) br. 166/2014 оd 17. veljače 2014. o izmjeni Uredbe (EZ) br. 798/2008 u pogledu zahtjeva certificiranja za uvoz u Uniju mesa bezgrebenki uzgojenih na farmi namijenjenih prehrani ljudi i unosa za Izrael i Južnu Afriku na popisu trećih zemalja ili državnih područja (SL L 54, 22.2.2014., str. 2.).
   
      (7)  Provedbena uredba Komisije (EU) br. 952/2014 оd 4. rujna 2014. o izmjeni Priloga I. Uredbi (EZ) br. 798/2008 u pogledu unosa za Maleziju na popisu trećih zemalja, državnih područja, zona ili kompartmenta u vezi s visokopatogenom influencom ptica i u pogledu obrazaca veterinarskih certifikata za uvoz peradi, jednodnevnih pilića, jaja za valenje, mesa peradi te uzgojenih bezgrebenki i jaja (SL L 273, 13.9.2014., str. 1.).
   
      PRILOG
      U dijelu 1. Priloga I. Uredbi (EZ) br. 798/2008 unos za Južnu Afriku zamjenjuje se sljedećim:
      
         
                     Oznaka ISO i ime treće zemlje ili državnog područja
                  
                  
                     Oznaka treće zemlje, državnog područja, zone ili kompartmenta
                  
                  
                     Opis treće zemlje, državnog područja, zone ili kompartmenta
                  
                  
                     Veterinarski certifikat
                  
                  
                     Posebni uvjeti
                  
                  
                     Posebni uvjeti
                  
                  
                     Status nadzora influence ptica
                  
                  
                     Status cijepljenja protiv influence ptica
                  
                  
                     Status kontrole salmonele
                  
               
                     Obrazac (obrasci)
                  
                  
                     Dodatna jamstva
                  
                  
                     Zaključni datum (1)
                  
                  
                     Početni datum (2)
                  
               
                     1.
                  
                  
                     2.
                  
                  
                     3.
                  
                  
                     4.
                  
                  
                     5.
                  
                  
                     6.
                  
                  
                     6.A
                  
                  
                     6.B
                  
                  
                     7.
                  
                  
                     8.
                  
                  
                     9.
                  
               
                     „ZA – Južna Afrika
                  
                  
                     ZA-0
                  
                  
                     Cijela zemlja
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4”
                  
               
                     BPR
                  
                  
                     I
                  
                  
                     P2
                  
                  
                     9.4.2011.
                  
                  
                      
                  
                  
                     A
                  
                  
                      
                  
                  
                      
                  
               
                     DOR
                  
                  
                     II
                  
                  
                     P2
                  
                  
                     9.4.2011.
                  
                  
                      
                  
                  
                      
                  
                  
                      
                  
               
                     HER
                  
                  
                     III
                  
                  
                     P2
                  
                  
                     9.4.2011.
                  
                  
                      
                  
                  
                      
                  
                  
                      
                  
               
                     RAT
                  
                  
                     VII
                  
                  
                     H
                  
                  
                     9.4.2011.
                  
                  
                     25.8.2015.